**INVITATION**

til VALGMØDE for

ØSTERBRO Lokaludvalg

Københavns Kommune inviterer alle foreninger, frivillige organisationer, brugerbestyrelser, netværk og råd, der har sit virke i Østerbro bydel til at stille op til eller være med til at vælge det nye lokaludvalg.

**Tirsdag den 27. februar 2018 kl. 19.00 i Salen i Østerbrohuset, Århusgade 103.**

Der skal på valgmødet træffes beslutning om følgende:

1. Hvordan forskellige områder (miljø, skole, ældre, boliger, osv.) kan være repræsenteret i det nye lokaludvalg?
2. Hvilke personer skal vælges som medlemmer af lokaludvalget for de forskellige områder frem til midtvejsvalg primo 2020 eller nyvalg primo 2022?
3. Hvilke personer skal vælges som suppleanter til lokaludvalget for de forskellige områder?

Hver forening mv., der har sit virke i Østerbro bydel, kan sende én person til mødet. Deltageren skal være fyldt 18 år og være aktiv i bydelen, men behøver ikke at bo i bydelen.

Som deltager på mødet kan du selv stille op til valg som medlem og/eller suppleant til lokaludvalget, eller du kan stemme og dermed have indflydelse på, hvem der bliver valgt ind i lokaludvalget.

Du kan også opstille ved, at et andet medlem af foreningen mv. medbringer en skriftlig fuldmagt, hvori du tilkendegiver, at du ønsker at opstille som medlem/suppleant. Der kan til gengæld ikke stemmes ved fuldmagt på valgmødet.

Københavns Kommune ser mangfoldighed som en ressource og alle interesserede uanset alder, køn, race, religion eller etnisk tilhørsforhold opfordres til at stille op til valg til lokaludvalget.

**Tilmelding**

For at kunne deltage i valgmødet skal du tilmelde dig. Uanset om du ønsker at stille op til Lokaludvalget, eller du ønsker at få stemmeret til valgmødet, skal du tilmelde dig mødet. Hvis du ikke tilmelder dig, kan du kun få lov til at observere valget og kan ikke stemme.

Som repræsentant for din forening skal du tilmelde dig ved at sende vedlagte tilmeldingsblanket pr.

mail til: [oesterbrolokaludvalg@okf.kk.dk](mailto:oesterbrolokaludvalg@okf.kk.dk) med ”Valgmøde Østerbro Lokaludvalg” i emnefeltet.

Alternativt kan tilmeldingsblanketten også sendes med post til:

Østerbro Lokaludvalg

Jagtvej 169a, st.

2100 København Ø

Blanketten kan hentes elektronisk på [www.oesterbrolokaludvalg.kk.dk](http://www.oesterbrolokaludvalg.kk.dk), og Sekretariatet skal senest have modtaget tilmeldingen **tirsdag den 13. februar 2018 klokken 12.00.** Sekretariatet fremsender en bekræftelse på tilmeldingen pr. mail, når blanketten er modtaget.

**Yderligere oplysninger**

Du kan læse mere om Østerbro Lokaludvalg på [www.oesterbrolokaludvalg.kk.dk](http://www.oesterbrolokaludvalg.kk.dk) og om lokaludvalg generelt på kommunens hjemmeside [www.kk.dk/artikel/lokaludvalg](http://www.kk.dk/artikel/lokaludvalg).

Du er også velkommen til at kontakte lokaludvalgssekretær Lotte Thiim Bertelsen på tlf. 26 12 13 18 eller mail [ltb@okf.kk.dk](mailto:ltb@okf.kk.dk), hvis du har nogen spørgsmål.

Med venlig hilsen

Lotte Thiim Bertelsen

Lokaludvalgssekretær, Østerbro Lokaludvalg

**Vedhæftet:**

* Tilmeldingsblanket
* Fuldmagtsblanket